188 CORRESPONDANCE DU COMTE DE LEYCESTER. 
Navarre, lequel est à La Rochelle dès le 20° du passé avec le 
Comte de Soissons, et tient on qu'il veut avec ceux de La Rochelle 
se mettre en tout devoir de reprendre ledit lieu, car il importe 
trop à la dite ville et à Fontenay, pour estre à mi-chemin des deux. 
Aucuns parlent de la maladie et aucuns de la mort du Vicomte 
de Turenne, quy seroit encore une grande perte pour le Roy de 
Navarre. On a nouvelles, que l’on tient pour certeines, que le Roy 
d’Espaigne a perdu l’entendement au bout d’une longue maladie 
et qu'il ne prend plus aucune cognoissance de ses affaires, quy 
est autant comme s’il estait mort. Dieu veuille, que cela apporte 
quelque soulagement aux Provinces Unies et que Vostre Excellence 
continue tousiours de les avoir en favorable recommandation, puis 
qu'il luy a pleu iusques à present prendre tant de peines pour le 
salut et conservation d’icelles. Les affaires pour le regard de la marine 
se portent tellement quellement; il y a tousiours quelque plainte, 
à quoy iusques à présent j’ay remédie en sorte que le trafficq n’en 
a point esté interrompu. J’ay este depuis quelques iours encore 
appelé au conseil !) pour en ouyr quelques unes, desquelles on 
m'a baillé hyer les mémoires; je feray aussy mon mieux à ce 
qu'aucun inconvénient n'en advienne. Mais le travail, Monseig- 
neur, m'est infiniment plus grand que je n’avoy préveu venant 
icy, voulant m’acquiter de mon devoir en homme de bien, en 
quoy je n’ay point manqué iusques à present et y continueray 
tousiours, comme pareillement d’estre très humble serviteur de 
Vostre Excellence. Sur ce je pryeray Dieu, Monseigneur, vouloir 
tousiours conserver Vostre Excellence en toute prospéryté soubz 
sa sainte protection et sauvegarde. A Paris, ce 6° d'avril, stil 
nouveau, 1588. 
De Vostre Excellence très humble et 
obéyssant serviteur, 
Q. Tarrın. 
Depuis la présente escrite, les sieurs de la Guiche et de Bel- 
lièvre sont retournez, n'ayant fait autre chose (au moins qu’on 
sache) sinon que les chefz de la Ligue s’assembleront à Sois- 
2 
sons 2), là où s’achemine demain le cardinal de Bourbon et tient 
1) Du Roi de Navarre. 
2) Maimbourg, II, p. 15 suiv. 
